Before I Fall nggih punika drama filem Amérikah Sarékat ingkang dipun damel taun 2017, dipunarahaken déning Ry Russo-Young, adhedhasar saking skénario anggitanipun Maria Maggenti. Filem punika kaangkat saking novel ingkang dipunbabar taun 2010 kanti sesirah ingkang sami anggitanipun Lauren Oliver. Wondéné para juru paraga ingkang kapracaya maragani film Before I Fall antawisipun Zoey Deutch, Halston Sage, Logan Miller, Kian Lawley, Jennifer Beals, Diego Boneta, lan Elena Kampouris. Pandamelan filem punika mundhut papan panggènan wonten Squamish lan Vancouver, saking surya 16 November 16 dumugi surya19 Desember 2015.

Filem punika kapirsan kaping pisanipun nalika pahargyan Sundance Film Festival ing surya 21 Januari 2017, lajeng kababar ing surya 3 Maret 2017, déning Open Road Films.

Juru paraga 

 Zoey Deutch minangka Samantha Kingston
 Erica Tremblay minangka Izzy Kingston
 Halston Sage minangka Lindsay Edgecomb
 Logan Miller minangka Kent McFuller
 Cynthy Wu minangka Ally Harris
 Kian Lawley minangka Rob
 Jennifer Beals minangka Samantha's mother.
 Medalion Rahimi minangka Elody
 Diego Boneta
 Elena Kampouris minangka Juliet Sykes
 Liv Hewson minangka Anna Cartullo
 G Hannelius minangka Angel
 Nicholas Lea minangka Dan Kingston
 Claire Corlett minangka Devil Cupid
 Roan Curtis minangka Marian Sykes

Latar wingking 
Ing surya 15 Juli 2010, Fox 2000 Pictures numbas hak cipta novel nèm-nèman Before I Fall, anggitan kapisanipun Lauren Oliver ingkang kababar ing taun 2010. Maria Maggenti lajeng dipunsuwun supados nyerat ambal arupi skénario filem, sawetawis Jonathan Shestack badhé kadhapuk minangka juru damel sesarengan kaliyan Ginny Pennekamp. Taun 2011, skénario sampun mlebet wonten pratelan ireng, ingkang ateges mboten badhé dipundamel. Ry Russo-Young dipullebetaken minangka juru arah utawi sutradhara. Surya 15 September 2015 kawartosaken bilih Zoey Deutch ndhèrèk nggarap filem punika maragani minangka Amantha Kingston, nèm-nèman ing sekolah menengah atas. Brian Robbins lan Matthew Kaplan badhe dados juru damel ing wewengkonipun Awesomeness Films, sesarengan Shestack, ingkang badhé kawiwitan wulan Oktober 2015. Ing surya 7 Oktober 2015, para paraga sanesipun dipunwartosaken badhé nyawiji antawisipun Halston Sage, Logan Miller, Kian Lawley, Diego Boneta, lan Elena Kampouris. Good Universe badhé nanggeljawabi babagan pangedolan filem punika sadonya ing miyos American Film Market. Surya 3 November 2015, Jennifer Beals nyawiji wonten proyek filem punika, maragani minangka ibu saking Samantha. Surya 20 November 2015, Liv Hewson kapracaya maragani minangka Anna Cartullo. Wonéné Adam Taylor kajibah nggarap iringan komposisi musik kagem skor filem.

Rujukan

Pranala njawi 

 

Film tahun 2017
Film Amerika Serikat
Film Amerika Serikat tahun 2017
Film berbahasa Inggris
Filem drama
Film fantasi
Film remaja